Geoff Tate

Geoff Tate (født Jeffrey Wayne Tate, 14. januar 1959, i Stuttgart, Vest-Tyskland) er en amerikansk vokalist. Han er best kjent som tidligere vokalist i progressiv metal-gruppen Queensrÿche, men har også en karriere som soloartist. Stemmen til Tate dekker hele fire oktaver, fra A1 til A5.

Biografi 
Kort tid etter at Geoff ble født flyttet familien fra Tyskland til Tacoma, Washington. Han startet sin musikalske karriere i bandet «Myth», som vokalist og keyboardist, sammen med Kelly Gray (som senere var den første erstatningen i Queensrÿche for gitaristen Chris DeGarmo).

Senere ble han i 1981 med i Queensrÿche som da het «The Mob». Bandet hadde allerede en demo nesten ferdig, men en låt manglet tekst, «The Lady Wore Black». Denne ble Geoffs første låt som han skrev sammen med bandet.

I 1983 kom bandets selvtitulerte debutalbum Queensrÿche, og hans stemme som spente over 4 oktaver, sammen med hans spesielle sangstil, satte ham permanent på kartet som en av de beste vokalistene innen heavy metal-sjangeren. Geoff har også skilt seg ut blant andre innen sjangeren med sin sosiale samvittighet som blir gjenspeilt i tekstene.

I 2002 utgav Geoff sitt første soloalbum, Geoff Tate på Sanctuary Records.

I en periode verserte det en del rykter da Geoff var involvert i et prosjekt med vokalisten i Judas Priest, Rob Halford, og vokalisten i Iron Maiden, Bruce Dickinson. Etter kun noen få opptredener har prosjektet tilsynelatende blitt lagt på is.

Han ga ut sin egen vin, en Cabernet Sauvignon med navnet «Geoff Tate Insania», i februar 2009. Produksjonen var på kun 190 kasser og ble raskt solgt ut, kun to butikker hadde igjen et begrenset antall flasker vin en måned senere.

Geoff og Queensrÿche 
I 2012 ble det kjent at Queensrÿche hadde sparket Tate. Tate uttalte i et intervju med Rolling Stone kort tid etter at det hadde vært en episode i São Paulo i Brasil hvor han hadde angrepet Rockenfield og dyttet Wilton så han falt, etter at Rockenfield skulle ha sagt: «We just fired your whole family, and you're next». (Vi sparket akkurat familien din og du er nestemann), hvor han refererte at de (bandet minus Tate) hadde sparket tre familiemedlemmer av Tate som jobbet for bandet (manageren, en gitartekniker og  kontormedarbeideren). Det hele begynte med at Tate konfronterte resten av bandet rett før konserten om ryktene at han skulle erstattes. Tate uttalte i intervjuet at han har tatt ut søksmål mot resten av bandet angående diverse rettigheter osv. Han uttalte også at han regnet med at hovedårsaken til han ble sparket var økonomisk relatert.

Geoff Tate sitter med kontrollen på www.queensryche.com og Fecebooksiden til bandet, og 1. september 2012 gikk han ut og annonserte at han vil fortsette under navnet Queensrÿche med musikerne Rudy Sarzo, Bobby Blotzer, Glen Drover, Kelly Gray og Randy Gane i tillegg til han selv. Dette på tross at det opprinnelige Queensrÿche eksisterer uten ham.

Diskografi 

Queensrÿche
 Queensrÿche – 1983
 The Warning –  1984
 Rage for Order – 1986
 Operation: Mindcrime – 1988
 Empire – 1990
 Operation: LIVEcrime –  1992
 Promised Land – 1994
 Hear in the Now Frontier – 1997
 Q2K – 1999
 Live Evolution – 2001
 Tribe – 2003
 The Art of Live – 2004
 Operation: Mindcrime II – 2006
 Mindcrime at the Moore – 2007
 Sign of the Times – 2007
 Take Cover – 2007
 American Soldier – 2009
 Dedicated to Chaos - 2011

Solo
 Geoff Tate – 2002

Referanser

Eksterne lenker   
 
 
 
 
 Geoff Tate intervju fra 2006 (engelsk)

Personer fra Stuttgart
Personer fra Tacoma
Sangere fra USA
Queensrÿche
Heavy metal-vokalister